CELEX: C2007/056/31
Language: sl
Date: 2007-03-10 00:00:00
Title: Zadeva C-515/06 P: Pritožba, ki jo je vložila European Association of Euro Pharmaceutical Companies (EAEPC) 19. decembra 2006 zoper sodbo Sodišča prve stopnje (četrti razširjeni senat) z dne 27. septembra 2006 v zadevi T-168/01: GlaxoSmithKline Services Unlimited proti Komisiji Evropskih skupnosti

10.3.2007   
            
            
               SL
            
            
               Uradni list Evropske unije
            
            
               C 56/18
            
         Pritožba, ki jo je vložila European Association of Euro Pharmaceutical Companies (EAEPC) 19. decembra 2006 zoper sodbo Sodišča prve stopnje (četrti razširjeni senat) z dne 27. septembra 2006 v zadevi T-168/01: GlaxoSmithKline Services Unlimited proti Komisiji Evropskih skupnosti
   (Zadeva C-515/06 P)
   (2007/C 56/31)
   Jezik postopka: angleščina
   Stranke
   
      Pritožnica: European Association of Euro Pharmaceutical Companies (EAEPC) (zastopnika: M. Hartmann-Rüppel in W. Rehmann, Rechtsanwälte)
   
      Druge stranke v postopku: Komisija Evropskih skupnosti, Bundesverband der Arzneimittel-Importeure eV, Spain Pharma, SA, Asociación de exportadores españoles de productos farmacéuticos (Aseprofar), GlaxoSmithKline Services Unlimited, nekdanji Glaxo Wellcome plc
   Predlogi pritožnice:
   Pritožnica predlaga Sodišču naj:
   
               —
            
            
               naj se razveljavi sodbo Sodišča prve stopnje z dne 27. septembra 2006, T-168/01, v delu, v katerem je Sodišče prve stopnje Odločbo Komisije 2001/70/ES (1) z dne 8. maja 2001 razglasilo za nično.
            
         
               —
            
            
               naj se ji prisodi stroške postopka pred Sodiščem in Sodiščem prve stopnje
            
         Pritožbeni razlogi in bistvene trditve
   Pritožnica zatrjuje, da naj bi bile z izpodbijano sodbo storjene naslednje kršitve prava Skupnosti:
   
               (a)
            
            
               Nepravilna uporaba člena 81(3) ES — Sodišče prve stopnje ni upoštevalo vloge in namena člena 81(3), s tem da je ugotovilo, da je bila presoja Komisije nezadostna.
            
         
               (b)
            
            
               Nepravilna uporaba člena 81(3) ES, ker je Sodišče prve stopnje kršilo pravila o dokaznem bremenu.
            
         
               (c)
            
            
               Nepravilna uporaba člena 81(3) ES, ki je bila posledica napačne razlage oziroma neupoštevanja dokazov v spisu, ki dokazujejo, da tožeča stranka pred Sodiščem prve stopnje (GSK) ni v zadostni meri uveljavljala zahtev iz člena 81(3) ES in ker jih tudi ni podprla z dokazi.
            
         
      (1)  UL L 302, str. 1.